[{"text_idx": "#000003", "text": "\u201cLaksberg pakkus selle demo va\u0308lja ja pani sellele nimeks \"Lazy Breeze\". Kui koorus meie uue EP kontseptsioon, haarasin sellest pealkirjast kinni ning u\u0308ritasin so\u0303nadesse tuua kesksuvist leitsakut,\" kommenteeris Robert Linna. \u201cSo\u0303nad kirjutasin keset talve, ko\u0303ige ku\u0308lmemal ja lumisemal ajal. U\u0308tleme nii, et pa\u0308ris hea va\u0308ljakutse oli visualiseerida end palavasse randa pa\u0308evitama.\u201d"}, {"text_idx": "#000004", "text": "Singli klaveripartii salvestati EMTA laval Steinway klaveriga. Kuna Joonas Mattias Sarapuu oli vahetult enne ootamatult haigestunud, ma\u0308ngis po\u0303hika\u0308igu sisse Robert ise. Loo point on lu\u0308hidalt ja toorelt: \u201con ha\u0308sti palav, la\u0308hme koos ujuma. \u201cEks seal on ka romantiline alatoon juures, ja lisaks mo\u0303te, et puhkus on ikkagi vaja va\u0308lja teenida. Samuti see tunne, kui kuuma ilma ka\u0308es mahedat briisi tunned. Vo\u0303i see, kui hu\u0308ppad vette - ta\u0308ielik jahutus. Just \u201claisk tuuleiil\u201d kujundas terve EP suunda. Olime va\u0308ga la\u0308hedal, et ka lu\u0308hialbumi nimeks \u201cLazy Breeze\u201d panna,\" avas ba\u0308nd tagamaid."}, {"text_idx": "#000005", "text": "Ka videovo\u0303tted toimusid ku\u0308lmal ajal - ma\u0308rtsis. Paras va\u0308ljakutse, sest puudus igasugune jume, et suvist vaibi va\u0308lja ma\u0308ngida. \u201cNa\u0308gime va\u0308lja nagu keedu pelmeenid. O\u0303nneks grimmikunstnikud pa\u0308a\u0308stsid olukorra,\u201d ro\u0303o\u0303mustas Linna. Muusikavideo rez\u030cisso\u0308o\u0308riks on Rasmus Lill ja operaatoriks Lee Kelomees. U\u0308ldine stilistika sai valitud suve-retro ho\u0303ngu ning videokeeleks lahe ja laisavo\u0303itu lo-fi. \"Mul on hea meel, et Lex minuga lo-fi'd teha tahtis, ta\u0308napa\u0308eval vo\u0303ib-olla vo\u0303tavad ba\u0308ndid end natuke liiga to\u0303siselt ja me soovisime midagi lihtsat, lolli ja lahedat teha,\" nentis Lill."}]